ΑΠΟΦΑΣΕΙΣ
Αριθμ. 10744/25/ΓΠ
Επικαιροποίηση του Κανονισμού Διδακτορικών
Σπουδών του Τμήματος Επιστήμης Τροφίμων και
Διατροφής της Σχολής Γεωπονικών Επιστημών
του Πανεπιστημίου Θεσσαλίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και συγκεκριμένα τα
άρθρα  90 - 97.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Το άρθρο 34 του ν. 5128/2024 (Α’ 118).
4. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
5. Την υπ’ αρ. 1569/21-3-2023 κοινή υπουργική απόφαση «Καθορισμός ειδικών ζητημάτων που αφορούν στην
εκπόνηση Βιομηχανικών Διδακτορικών και τη χρηματοδότησή τους από πόρους του Ταμείου Ανάκαμψης και
Ανθεκτικότητας» (Β’ 1827).
6. Τον ν. 4310/2014 «Έρευνα, Τεχνολογική Ανάπτυξη
και Καινοτομία και άλλες διατάξεις» (Α’ 258).
7. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13).
8. Την υπό στοιχεία 12268/21/ΓΠ/06-07-2021 (Β’ 3445)
απόφαση της Συγκλήτου του Πανεπιστημίου Θεσσαλίας με την οποία εγκρίθηκε ο Κανονισμός Διδακτορικών
Σπουδών του Τμήματος Επιστήμης Τροφίμων και Διατροφής.
9. Την υπό στοιχεία 5913/24/ΓΠ/2024 (Β’ 2144) απόφαση της Συγκλήτου του Πανεπιστημίου Θεσσαλίας με
την οποία εγκρίθηκε ο Κανονισμός Μεταπτυχιακών και
Διδακτορικών Σπουδών του Πανεπιστημίου Θεσσαλίας.
10. Το υπό στοιχεία 4519/25/ΓΠ/14-02-2025) έγγραφο του Τμήματος Επιστήμης Τροφίμων και Διατροφής,
με το οποίο διαβίβασε την απόφαση της υπ’ αρ. 5ης/
13-02-2025 συνεδρίασης της Συνέλευσής του, που αφορά στην επικαιροποίηση του Κανονισμού Διδακτορικών
Σπουδών σύμφωνα με τις διατάξεις του ν. 4957/2022
και του Κανονισμού Μεταπτυχιακών και Διδακτορικών
σπουδών του Πανεπιστημίου Θεσσαλίας.
11. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ - ΜΙΤΟΣ.
12. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του προϋπολογισμού του Ιδρύματος, αποφασίζει:
Την επικαιροποίηση του Κανονισμού Διδακτορικών
Σπουδών του Τμήματος Επιστήμης Τροφίμων και Διατροφής του Πανεπιστημίου Θεσσαλίας, ως ακολούθως:
Άρθρο 1
Σκοπός
Ο τρίτος κύκλος σπουδών του Τμήματος ΤΕΤΔ περιλαμβάνει την εκπόνηση Διδακτορικής Διατριβής και
ολοκληρώνεται με την απονομή διδακτορικού τίτλου.
Αποσκοπεί στην προαγωγή της πρωτότυπης και καινοτόμου επιστημονικής έρευνας και στη δημιουργία
επιστημόνων ικανών να συμβάλλουν στην εξέλιξη της
γνώσης σε αντικείμενα που θεραπεύει το Τμήμα, ώστε
να είναι σε θέση να στελεχώσουν πανεπιστήμια, ερευνητικά κέντρα, επιχειρήσεις και οργανισμούς ιδιωτικού
και δημόσιου τομέα στην Ελλάδα και διεθνώς, σε τομείς
βασικής ή εφαρμοσμένης έρευνας.
Άρθρο 2
Οργάνωση - Νομικό Πλαίσιο
Το Πρόγραμμα Διδακτορικών Σπουδών του Τμήματος ΤΕΤΔ οργανώνεται και λειτουργεί σύμφωνα με την
ισχύουσα νομοθεσία, τον Κανονισμό Μεταπτυχιακών και
Διδακτορικών Σπουδών του Π.Θ., καθώς και τις διατάξεις του παρόντος κανονισμού. Η επιτυχής ολοκλήρωση
των διδακτορικών σπουδών οδηγεί σε τίτλο σπουδών
επιπέδου οκτώ (8) του Εθνικού και Ευρωπαϊκού Πλαισίου
Προσόντων, σύμφωνα με το άρθρο 47 του ν. 4763/2020.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
23 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1924
23.04.2025 20:26:24
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1924/23.04.2025
Άρθρο 3
Όργανα Διοίκησης
Αρμόδια όργανα για τη λειτουργία του Προγράμματος
Διδακτορικών Σπουδών, είναι η Σύγκλητος του Π.Θ. και
η Συνέλευση του Τμήματος ΤΕΤΔ, ενώ υποστηρίζεται
γραμματειακά και διοικητικά από τη Γραμματεία του Τμήματος ΤΕΤΔ, η οποία, μεταξύ άλλων, έχει την ευθύνη για
την προκήρυξη, τις εγγραφές, την τήρηση αρχείου.
Άρθρο 4
Προϋποθέσεις και Κριτήρια Εισαγωγής στο
Πρόγραμμα Διδακτορικών Σπουδών
4.1. Δικαίωμα υποβολής αίτησης για εκπόνηση διδακτορικής διατριβής στο Τμήμα έχουν όσοι πληρούν τις
κάτωθι προϋποθέσεις:
- Διαθέτουν συναφές βασικό Πτυχίο από ΑΕΙ της ημεδαπής ή της αλλοδαπής (αναγνωρισμένο από το ΔΟΑ-
ΤΑΠ) και επιπλέον:
- Είναι κάτοχοι συναφούς Διπλώματος Μεταπτυχιακών
Σπουδών (Δ.Μ.Σ.) Α.Ε.Ι. της ημεδαπής ή αναγνωρισμένου
ως ισότιμου της αλλοδαπής
ή εναλλακτικά
- Είναι απόφοιτοι προγράμματος σπουδών Α.Ε.Ι. της
ημεδαπής ή της αλλοδαπής (αναγνωρισμένο από το
ΔΟΑΤΑΠ), κατ’ ελάχιστον πενταετούς διάρκειας, που
αντιστοιχεί σε τριακόσιες (300) πιστωτικές μονάδες του
Ευρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS).
4.2. Οι Έλληνες πτυχιούχοι πρέπει να γνωρίζουν επαρκώς τουλάχιστον την Αγγλική γλώσσα, οι δε αλλοδαποί
επαρκώς την Ελληνική γλώσσα, που θα αποδεικνύεται
με αντίστοιχο πιστοποιητικό γλωσσομάθειας. Η γνώση
άλλων διεθνών γλωσσών μπορεί να κριθεί ότι επιβάλλεται από τη φύση του θέματος της διατριβής.
4.3. Γλώσσα εκπόνησης της διατριβής είναι η ελληνική
ή η αγγλική.
4.4. H επιλογή των υποψηφίων διδακτόρων γίνεται
με συνεκτίμηση των βασικών και συμπληρωματικών
κριτηρίων (βλ. 5.3).
Άρθρο 5
Διαδικασία προκήρυξης Υποψήφιων Διδακτόρων
5.1. Οι ενδιαφερόμενοι μπορούν να υποβάλλουν αίτηση στη Γραμματεία του Τμήματος:
α) Καθ’όλη τη διάρκεια του έτους.
β) μετά τη δημοσίευση σχετικής προκήρυξης ή πρόκλησης εκδήλωσης ενδιαφέροντος για εκπόνηση διδα-
κτορικής διατριβής σε ορισμένα θεματικά πεδία. Οι διαδικασίες και τα ειδικά κριτήρια αξιολόγησης της αίτησης
προβλέπονται στη σχετική προκήρυξη.
5.2. Οι υποψήφιοι υποβάλλουν αίτηση στη Γραμματεία
του Τμήματος, στην οποία αναγράφεται ο προτεινόμενος τίτλος, η προτεινόμενη γλώσσα εκπόνησης και συγ-
γραφής, καθώς και ο προτεινόμενος ως επιβλέπων της
Διδακτορικής Διατριβής.
5.3. Η αίτηση συνοδεύεται από τα παρακάτω δικαιολογητικά:
α) Αντίγραφο πτυχίου και αναλυτική βαθμολογία προπτυχιακών σπουδών από ΑΕΙ της ημεδαπής ή αναγνω-
ρισμένου ως ισότιμου της αλλοδαπής.
β) Αντίγραφο Διπλώματος Μεταπτυχιακών Σπουδών
(της ημεδαπής ή αναγνωρισμένου ως ισότιμου της αλλοδαπής), καθώς και την αντίστοιχη αναλυτική βαθμο-
λογία, ή εναλλακτικά βεβαίωση ολοκλήρωσης σπουδών
που αντιστοιχούν σε τουλάχιστον 300 ECTS.
γ) Αναλυτικό βιογραφικό σημείωμα.
δ) Προτεινόμενο τίτλο και προσχέδιο διδακτορικής
διατριβής που συνυπογράφεται από τον αιτούντα και τον
προτεινόμενο ως επιβλέποντα, του οποίου το γνωστικό
αντικείμενο ή το επιστημονικό έργο είναι συναφές με
αυτό της προς εκπόνηση διδακτορικής διατριβής.
ε) Αποδεικτικό γνώσης της Αγγλικής γλώσσας επιπέδου τουλάχιστον Β2.
στ) Οποιοδήποτε άλλο στοιχείο δύναται να ενισχύσει
την υποψηφιότητα του (ερευνητικές δημοσιεύσεις, συστατικές επιστολές, αποδεικτικά προϋπηρεσίας, κ.λπ.).
Άρθρο 6
Διαδικασία επιλογής υποψήφιων διδακτόρων
6.1. Η Γραμματεία του Τμήματος ελέγχει την τυπικότητα των αιτήσεων και των δικαιολογητικών σύμφωνα
με την ισχύουσα νομοθεσία και τον παρόντα κανονισμό
και κατόπιν διαβιβάζει τις αιτήσεις και τα συνημμένα
δικαιολογητικά στη Συνέλευση του Τμήματος.
6.2. Η Συνέλευση του Τμήματος, αφού λάβει υπόψη τις
αιτήσεις που έχουν υποβληθεί, τις ομαδοποιεί και ορίζει
μία τριμελή επιτροπή αξιολόγησης για την εξέταση τους.
6.3. Η επιτροπή αξιολόγησης, που αποτελείται από
μέλη Δ.Ε.Π. του Τμήματος, εξετάζει τις αντίστοιχες αιτήσεις και τα συνυποβαλλόμενα έγγραφα. Κατόπιν υποβά-
λει στη Συνέλευση του Τμήματος υπόμνημα, στο οποίο
αναγράφονται οι λόγοι για τους οποίους κάθε υποψήφιος/α πρέπει ή δεν πρέπει να γίνει δεκτός/ή.
Η Συνέλευση του Τμήματος, συνεκτιμώντας το υπόμνημα της επιτροπής και τη γνώμη του προτεινόμενου
επιβλέποντα, εγκρίνει ή απορρίπτει αιτιολογημένα την
αίτηση του/της υποψήφιου/ήφιας. Στην εγκριτική απόφαση ορίζεται ο επιβλέπων, η τριμελής συμβουλευτική
επιτροπή, κατόπιν εισήγησης του επιβλέποντα, καθώς
και η γλώσσα συγγραφής της διδακτορικής διατριβής.
Άρθρο 7
Επιβλέπων και Τριμελής Συμβουλευτική
Επιτροπή
7.1. Με απόφαση της Συνέλευσης του Τμήματος Επιστήμης Τροφίμων και Διατροφής ορίζεται Τριμελής Συμ-
βουλευτική Επιτροπή, μεταξύ των οποίων ορίζεται και
ο επιβλέπων.
Στην Τριμελή Συμβουλευτική Επιτροπή δύνανται να
συμμετέχουν ως μέλη
α) Μέλη ΔΕΠ κάθε βαθμίδας του Τμήματος
β) μέλη ΔΕΠ κάθε βαθμίδας άλλων Τμημάτων του Π.Θ.
ή άλλου Α.Ε.Ι.
γ) ομότιμοι καθηγητές ή αφυπηρετήσαντα μέλη ΔΕΠ
δ) μέλη ΔΕΠ σε Ανώτατα Στρατιωτικά Εκπαιδευτικά
Ιδρύματα και Εκκλησιαστικές Ακαδημίες.
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς, σύμφωνα με την
ισχύουσα νομοθεσία, εφόσον διαθέτουν διδακτορικό
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1924/23.04.2025
δίπλωμα και ερευνητική δραστηριότητα συναφή με το
αντικείμενο της προτεινόμενης διδακτορικής διατριβής,
καθώς και ομότιμοι και αφυπηρετήσαντες ερευνητές, με
τις ίδιες ανωτέρω προϋποθέσεις.
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
Ο μέγιστος αριθμός διδακτορικών διατριβών που μπορεί να επιβλέπει ταυτόχρονα κάθε μέλος ΔΕΠ ορίζεται
στις επτά (7). Δεν υπάρχει όριο συμμετοχής καθηγητών
σε τριμελείς συμβουλευτικές επιτροπές διδακτορικών,
εάν δεν είναι επιβλέποντες.
7.2. Τα μέλη της τριμελούς συμβουλευτικής επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς εκπόνηση
διδακτορική διατριβή. Ο αριθμός των αφυπηρετησάντων μελών ΔΕΠ που συμμετέχουν στην τριμελή συμ-
βουλευτική επιτροπή δεν δύναται να υπερβαίνει τον ένα.
Η τριμελής συμβουλευτική επιτροπή είναι αρμόδια για
την υποστήριξη του Υ.Δ. κατά τη διαδικασία εκπόνησης και συγγραφής της διδακτορικής διατριβής και την
παρακολούθηση της προόδου της. Ο επιβλέπων και τα
μέλη της συμβουλευτικής επιτροπής δεν δικαιούνται
αμοιβής ή άλλης αποζημίωσης για την υποστήριξη της
εκπόνησης της διδακτορικής διατριβής.
7.3. Ο επιβλέπων συμβουλεύει και καθοδηγεί τον/την
υποψήφιο/α για όλα τα θέματα που σχετίζονται με την
εκπόνηση της διδακτορικής διατριβής, όπως για παράδειγμα τη μεθοδολογία έρευνας κ.λπ. Ο επιβλέπων έχει
τακτικές συναντήσεις και στενή ακαδημαϊκή συνεργασία
με τον/την υποψήφιο/α διδάκτορα και τον/την ενθαρρύνει να παρουσιάζει την πορεία της διατριβής σε διάφορα
σεμινάρια ή εκδηλώσεις, σε μέλη ΔΕΠ του Τμήματος ή
σε προπτυχιακά και μεταπτυχιακά μαθήματα.
7.4. Αν για οποιονδήποτε λόγο ο επιβλέπων ή μέλος
της τριμελούς συμβουλευτικής επιτροπής εκλείψει ή διαπιστωμένα αδυνατεί να τελέσει χρέη επιβλέποντος για
μεγάλο χρονικό διάστημα, μετά από αίτημα του ίδιου ή
του υποψήφιου διδάκτορα, με απόφαση της Συνέλευσης
του Τμήματος δύναται να ορίζεται αντικαταστάτης του
έως την ολοκλήρωση της εκπόνησης της διδακτορικής
διατριβής.
7.5. Αν ο αρχικός επιβλέπων ή μέλος της τριμελούς
συμβουλευτικής επιτροπής μετακινηθεί σε άλλο Τμήμα
του ίδιου ή άλλου Ανώτατου Εκπαιδευτικού Ιδρύματος
(Α.Ε.Ι.) ή αφυπηρετήσει, δύναται να συνεχίσει να κατέχει
την ιδιότητα του επιβλέποντος της διδακτορικής διατριβής ή του μέλους της τριμελούς συμβουλευτικής επιτρο-
πής, εφόσον συναινεί, και ο τίτλος απονέμεται από το
Τμήμα Επιστήμης Τροφίμων και Διατροφής (ΤΕΤΔ) του
Πανεπιστημίου Θεσσαλίας.
Άρθρο 8
Διάρκεια Εκπόνησης Διδακτορικής Διατριβής
8.1. Η χρονική διάρκεια για την απόκτηση διδακτορικού διπλώματος δεν μπορεί να είναι μικρότερη από
τρία (3) πλήρη ημερολογιακά έτη από την ημερομηνία
ορισμού της τριμελούς συμβουλευτικής επιτροπής.
8.2. Η ανώτατη χρονική διάρκεια εκπόνησης της διδακτορικής διατριβής ορίζεται στα έξι (6) ημερολογια-
κά έτη. Σε περίπτωση που ο Υ.Δ. δεν ολοκληρώσει την
παρουσίαση της διατριβής σε έξι (6) ημερολογιακά έτη,
κατόπιν αιτήσεώς του και με τη σύμφωνη γνώμη της
τριμελούς συμβουλευτικής επιτροπής, η Συνέλευση του
Τμήματος μπορεί να χορηγήσει παράταση της φοίτησης
για χρονικό διάστημα, το οποίο δε μπορεί να υπερβαίνει
συνολικά το ένα (1) έτος.
8.3. Κάθε υποψήφιος διδάκτορας έχει το δικαίωμα να
ζητήσει αναστολή σπουδών. Η διάρκεια της αναστολής
δεν μπορεί να υπερβαίνει το ένα (1) έτος και χορηγείται
μόνο σε εξαιρετικές περιπτώσεις (π.χ. στράτευση, σοβαρή ασθένεια, σοβαροί οικογενειακοί και επαγγελματικοί
λόγοι).
Η Συνέλευση του Τμήματος ΤΕΤΔ κρίνει τη σπουδαιότητα των λόγων της αιτούμενης αναστολής και, εφόσον
γίνουν αποδεκτοί, ο υποψήφιος μπορεί να συνεχίσει τις
σπουδές του μετά το χρονικό διάστημα της αναστολής,
αλλά σύμφωνα με τους ισχύοντες κατά την κατά την κατάθεση της αίτησης εκπόνησης όρους.
Κατά τη διάρκεια της αναστολής φοίτησης αίρονται
όλες οι παροχές του ΥΔ.
Ο χρόνος αναστολής της εκπόνησης της Διδακτορικής Διατριβής δεν προσμετράται στην προβλεπόμενη
ανώτατη διάρκεια κανονικής φοίτησης.
8.4. Για τους υποψήφιους διδάκτορες, οι οποίοι κατά
την έναρξη ισχύος του ν. 4957/2022 είχαν υπερβεί τα έξι
ημερολογιακά έτη, η Συνέλευση του Τμήματος θα πάρει
σχετική απόφαση ως προς την παράταση της ανώτατης
διάρκειας εκπόνησης της διδακτορικής διατριβής.
Άρθρο 9
Συγγραφή και αξιολόγηση διδακτορικής
διατριβής
9.1. Ο τίτλος της διδακτορικής διατριβής δύναται να
τροποποιηθεί μερικώς για επιστημονικούς λόγους, με
τη σύμφωνη γνώμη του επιβλέποντος, ύστερα από αιτιολογημένη αίτηση του ΥΔ και απόφαση της Συνέλευσης
του Τμήματος. Η αίτηση τροποποίησης μπορεί να υποβληθεί μέχρι την κατάθεση της εισηγητικής έκθεσης της
Τριμελούς Συμβουλευτικής Επιτροπής (βλ. 9.5). Όταν
το θέμα της διδακτορικής διατριβής αλλάζει πλήρως,
ο ΥΔ έχει το δικαίωμα να καταθέσει εκ νέου αίτηση και
προσχέδιο. Στη συνέχεια ακολουθούνται οι διαδικασίες
επιλογής και επίβλεψης που προβλέπονται στον παρόντα Κανονισμό, χωρίς να προσμετράται ο χρόνος που
έχει ήδη παρέλθει.
9.2. Η διδακτορική διατριβή συντάσσεται στη γλώσσα που έχει αποφασίσει η Συνέλευση του Τμήματος. Σε
περίπτωση που η γλώσσα συγγραφής της διατριβής δεν
είναι η ελληνική, υποβάλλεται εκτενής περίληψη στην
ελληνική γλώσσα.
9.3. Για τη συγγραφή της Διδακτορικής Διατριβής ακολουθείται το σχέδιο, το οποίο είναι αναρτημένο στον
διαδικτυακό τόπο του Τμήματος.
9.4. Στο εσώφυλλο κάθε κατατιθέμενης και εγκρινόμενης διδακτορικής διατριβής, μνημονεύεται, σε εμφανές
σημείο, η σύνθεση της Τριμελούς Συμβουλευτικής Επιτροπής, καθώς και της Επταμελούς Εξεταστικής Επιτρο-
πής της διδακτορικής διατριβής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1924/23.04.2025
9.5. Μετά την ολοκλήρωση της συγγραφής της διδακτορικής διατριβής, και την υποβολή του τελευταίου
υπομνήματος σχετικά με την πρόοδο αυτής προς την
τριμελή συμβουλευτική επιτροπή, ο υποψήφιος διδάκτορας υποβάλλει αίτηση στην τριμελή συμβουλευτική
επιτροπή, διά της γραμματείας, για δημόσια υποστήριξη
και αξιολόγηση. Η τριμελής συμβουλευτική επιτροπή
αποφασίζει την έγκριση ή την αιτιολογημένη απόρριψη
της αίτησης και σε περίπτωση που αυτή εγκριθεί συντάσσει αναλυτική Εισηγητική έκθεση, την οποία υποβάλ-
λει στη Συνέλευση του Τμήματος ζητώντας τον ορισμό
Επταμελούς Εξεταστικής Επιτροπής για την κρίση και
την αξιολόγηση της διδακτορικής διατριβής. Σε αντίθετη
περίπτωση, η τριμελής συμβουλευτική επιτροπή δίνει
αναλυτικά επιστημονικές παρατηρήσεις για τη βελτίωση
της Διδακτορικής Διατριβής και καθορίζει συγκεκριμένη
προθεσμία για την επανυποβολή της.
9.6. Η Συνέλευση του Τμήματος, μετά την κατάθεση
θετικής Εισηγητικής Έκθεσης της τριμελούς συμβουλευτικής επιτροπής, και μετά από σχετική εισήγηση της
τριμελούς συμβουλευτικής επιτροπής, ορίζει επταμελή
εξεταστική επιτροπή για την αξιολόγηση της Διδακτορικής Διατριβής. Ως μέλη της επταμελούς εξεταστικής
επιτροπής ορίζονται υποχρεωτικά τα μέλη της τριμελούς
συμβουλευτικής επιτροπής και τέσσερα (4) ακόμη μέλη,
τα οποία ανήκουν στις παρακάτω κατηγορίες:
α) Μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος του Α.Ε.Ι.,
β) μέλη Δ.Ε.Π. άλλων Τμημάτων του ίδιου ή άλλου Α.Ε.Ι.,
γ) ομότιμοι καθηγητές και αφυπηρετήσαντα μέλη
Δ.Ε.Π.,
δ) μέλη ΔΕΠ σε Ανώτατα Στρατιωτικά Εκπαιδευτικά
Ιδρύματα και Εκκλησιαστικές Ακαδημίες,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς, σύμφωνα με την
ισχύουσα νομοθεσία, εφόσον διαθέτουν διδακτορικό
δίπλωμα και ερευνητική δραστηριότητα συναφή με
το αντικείμενο της διδακτορικής διατριβής, καθώς και
ομότιμοι και αφυπηρετήσαντες ερευνητές, με τις ίδιες
ανωτέρω προϋποθέσεις.
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
Κατ’ ελάχιστον τέσσερα (4) από τα επτά (7) μέλη της
εξεταστικής επιτροπής είναι μέλη Διδακτικού Ερευνητικού Προσωπικού που ανήκουν στο Πανεπιστήμιο
Θεσσαλίας.
9.7. Η εξέταση της διατριβής γίνεται το αργότερο
εντός 90 ημερών από την ημερομηνία ορισμού της
επταμελούς εξεταστικής επιτροπής από τη Συνέλευση
του Τμήματος και διαβίβασης της διατριβής στα μέλη
της επιτροπής. Σε περίπτωση παρέλευσης της τρίμηνης
προθεσμίας η επταμελής επιτροπή πρέπει να ορισθεί εκ
νέου από τη Συνέλευση του Τμήματος με εισήγηση του
επιβλέποντα.
9.8. Η διδακτορική διατριβή υποστηρίζεται δημόσια
από τον υποψήφιο διδάκτορα σε χώρους του Πανεπιστημίου Θεσσαλίας ενώπιον της επταμελούς εξεταστι-
κής επιτροπής, η οποία υποβάλει ερωτήσεις προς τον
υποψήφιο. Η συνεδρίαση για τη δημόσια υποστήριξη
της διατριβής δύναται να πραγματοποιηθεί και με τη
χρήση μέσων τηλεδιάσκεψης, εφόσον δεν είναι δυνατή
η φυσική παρουσία όλων των μελών της εξεταστικής επιτροπής. Η συνεδρίαση και η όλη διαδικασία της εξέτασης
συντονίζεται από το επιβλέπον μέλος ΔΕΠ.
Στη συνέχεια η επταμελής εξεταστική επιτροπή συνεδριάζει χωρίς την παρουσία τρίτων, αξιολογεί τη δι-
δακτορική διατριβή ως προς την ποιότητα, την πληρότητα, την πρωτότυπη σκέψη και τη συμβολή της στην
επιστήμη και με βάση τα κριτήρια αυτά την εγκρίνει με
πλειοψηφία πέντε τουλάχιστον μελών.
9.9. Η επταμελής εξεταστική επιτροπή δύναται να αναπέμψει, με απόφαση της πλειοψηφίας των παριστάμενων
μελών της, τη διδακτορική διατριβή για διορθώσεις ή
επεξηγήσεις για χρονικό διάστημα έως 6 μηνών.
9.10. Η έγκριση και βαθμολόγηση της Διδακτορικής
Διατριβής βεβαιώνεται με σχετικό πρακτικό, το οποίο
υπογράφεται από τα συμμετέχοντα στη διαδικασία αξιολόγησης της διατριβής μέλη της επταμελούς εξεταστικής
επιτροπής και διαβιβάζεται, διά της Γραμματείας, στη
Συνέλευση του Τμήματος. Η τριμελής επιτροπή ελέγχει
την πληρότητα και ορθότητα του τελικού κειμένου σε
περίπτωση διορθώσεων.
9.11. Η εγκριθείσα Διδακτορική Διατριβή βαθμολογείται με την ακόλουθη κλίμακα: Άριστα, Λίαν Καλώς,
Καλώς.
9.12. Οι εγκεκριμένες διδακτορικές διατριβές, μετά το
πέρας των ενδεχομένων διορθώσεων που προτείνονται
από τις εξεταστικές επιτροπές, με ευθύνη της Γραμματείας του Τμήματος, κατατίθενται στη βιβλιοθήκη ως ένα (1)
αντίτυπο σε ηλεκτρονική μορφή, μαζί με δήλωση που
υπογράφεται από τον/ην υποψήφιο/α διδάκτορα και
τον/ην επιβλέποντα/ουσα, όπου ορίζεται επακριβώς το
χρονικό πλαίσιο ανάρτησης - δημοσιοποίησης της διατριβής στο ιδρυματικό αποθετήριο του Πανεπιστημίου
(http://ir.lib.uth.gr).
9.13. Προκειμένου να χορηγηθεί το έγγραφο του τίτλου του διδάκτορα, απαιτείται η κατάθεση της διατριβής
στο Εθνικό Αρχείο Διδακτορικών Διατριβών (ΕΑΔΔ) που
τηρείται και διατίθεται από το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ). Η κατάθεση
της διδακτορικής διατριβής γίνεται μέσω του Συστήματος Ηλεκτρονικής Κατάθεσης του ΕΑΔΔ, το οποίο χρη-
σιμοποιείται από τις Γραμματείες των ελληνικών ΑΕΙ και
τους διδάκτορες, σύμφωνα με τις αναλυτικές οδηγίες
της σχετικής ιστοσελίδας του ΕΚΤ (https://phdms.ekt.
gr/phdms/about/aboutPhdms).
Άρθρο 10
Δικαιώματα Υποψηφίων Διδακτόρων
10.1. Οι διδακτορικές σπουδές προσφέρονται δωρεάν.
10.2. Οι υποψήφιοι διδάκτορες διατηρούν για έξι (6)
πλήρη ακαδημαϊκά έτη από την πρώτη εγγραφή τους,
όλα τα δικαιώματα και τις παροχές που προβλέπονται
και για τους φοιτητές του δεύτερου κύκλου σπουδών.
Επιπλέον, οι Υ.Δ. διατηρούν δικαιώματα πρόσβασης,
δανεισμού και χρήσης των ηλεκτρονικών υπηρεσιών
των πανεπιστημιακών βιβλιοθηκών μέχρι και πέντε (5)
έτη μετά την απονομή του Διδακτορικού Διπλώματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1924/23.04.2025
10.3. Οι Υποψήφιοι Διδάκτορες ενθαρρύνονται να
συμμετέχουν σε συνέδρια, ημερίδες κ.α., εκπαιδευτικά/
τεχνικά σεμινάρια, και δράσεις διάχυσης και δικτύωσης
του Τμήματος, τόσο στην ημεδαπή όσο και στην αλλοδαπή.
10.4. Οι Υποψήφιοι Διδάκτορες δύνανται να συμμετέχουν σε ερευνητικά έργα/προγράμματα και να λαμβά-
νουν υποτροφίες στο πλαίσιο συγχρηματοδοτούμενων,
αυτοχρηματοδοτούμενων ή λοιπών έργων/προγραμμάτων για την οικονομική ενίσχυση της διδακτορικής
τους έρευνας. Εφόσον ο επιστημονικός υπεύθυνος των
ερευνητικών αυτών έργων είναι διαφορετικός από τον
επιβλέποντα της διδακτορικής διατριβής, θα πρέπει να
έχουν την έγγραφη έγκριση του επιβλέποντα της διδακτορικής διατριβής τους.
10.5. Οι υποψήφιοι διδάκτορες δύνανται επίσης να
αναλαμβάνουν επικουρικό διδακτικό έργο στο Τμήμα.
Για τη διαδικασία ανάθεσης επικουρικού διδακτικού
έργου σε υποψήφιους διδάκτορες ισχύουν τα κάτωθι:
α) Η Συνέλευση του Τμήματος, μετά από εισήγηση
του επιβλέποντα της διδακτορικής διατριβής, δύναται
να αναθέτει σε υποψήφιους διδάκτορες τη διεξαγωγή
επικουρικού διδακτικού έργου σε προγράμματα πρώτου
και δεύτερου κύκλου σπουδών του Τμήματος, υπό την
επίβλεψη του διδάσκοντος του μαθήματος.
β) Το Πανεπιστήμιο Θεσσαλίας δύναται να χορηγεί
ανταποδοτικές υποτροφίες σε υποψήφιους διδάκτορες με την υποχρέωση υποστήριξης της εκπαιδευτικής
διαδικασίας και παροχής επικουρικού διδακτικού έργου.
γ) Ως επικουρικό διδακτικό έργο ορίζεται η επικουρία των μελών Διδακτικού Ερευνητικού Προσωπικού
(Δ.Ε.Π.) κατά την άσκηση του διδακτικού τους έργου,
η άσκηση των φοιτητών, η διεξαγωγή φροντιστηρίων,
εργαστηριακών ασκήσεων, η εποπτεία εξετάσεων και η
διόρθωση ασκήσεων.
δ) Το ανώτατο όριο ωριαίας αντιμισθίας που δύναται
να βαρύνει αποκλειστικά ιδιωτικούς, ίδιους και διεθνείς
πόρους του Π.Θ. για την ανάθεση επικουρικού έργου σε
υποψήφιους διδάκτορες ορίζεται από την Συνέλευση
του Τμήματος.
ζ) Περαιτέρω λεπτομέρειες ρυθμίζονται με απόφαση
της Συνέλευσης.
10.6. Υλικοτεχνική Υποδομή. Για την κάλυψη των ερευνητικών αναγκών σε υλικοτεχνική υποδομή (εξοπλισμό,
αναλώσιμα, κ.λπ.) των ΥΔ υπεύθυνος είναι ο επιβλέπων
καθηγητής του ΥΔ και -στο βαθμό που συμμετέχουν στην
εκτέλεση του πειραματικού σκέλους της έρευνας- τα
δύο άλλα μέλη της τριμελούς συμβουλευτικής επιτροπής που κατευθύνουν τον ΥΔ ως προς τη διεξαγωγή της
διδακτορικής έρευνας, ώστε να παρέχουν κάθε απαραίτητη βοήθεια για την ομαλή ολοκλήρωση αυτής. Τυχόν
συνεργασία με άλλους καθηγητές/ερευνητές και πρόσβαση σε εργαστήρια και εργαστηριακό εξοπλισμό και
υλικοτεχνικές υποδομές, πέραν όσων διαθέτουν τα μέλη
της τριμελούς συμβουλευτικής επιτροπής, είναι δυνατή, κατόπιν προηγούμενης συνεννόησης και σύμφωνης
γνώμης των συνεργαζόμενων εργαστηρίων/καθηγητών/
ερευνητών που δεν συμμετέχουν στην τριμελή συμβουλευτική επιτροπή.
Άρθρο 11
Υποχρεώσεις Υποψηφίων Διδακτόρων
11.1. Οι υποψήφιοι διδάκτορες υποχρεούνται να συνεργάζονται αρμονικά με τον επιβλέποντα και τα μέλη
της τριμελούς συμβουλευτικής επιτροπής για την υποστήριξη της εκπόνησης της διατριβής τους.
11.2. Ο υποψήφιος διδάκτορας, κάθε έτος (κατά προσέγγιση), υποβάλλει εγγράφως αναλυτικό υπόμνημα (έκ-
θεση προόδου) ενώπιον της τριμελούς συμβουλευτικής
επιτροπής σχετικά με την πρόοδο της διδακτορικής του
διατριβής. Η τριμελής συμβουλευτική επιτροπή δύναται να κάνει σχόλια και παρατηρήσεις επί αυτού και στη
συνέχεια καταθέτει στην γραμματεία του Τμήματος το
τελικό υπόμνημα/έκθεση προόδου του υποψηφίου, το
οποίο καταχωρείται στον ατομικό φάκελο του υποψήφιου διδάκτορα.
11.3. Στις υποχρεώσεις του/της υποψήφιου διδάκτορα/ας περιλαμβάνεται η συγγραφή τουλάχιστον μίας
(1) επιστημονικής δημοσίευσης των αποτελεσμάτων
της διδακτορικής έρευνας σε έγκριτο και υψηλής ποιότητας διεθνές επιστημονικό περιοδικό με κριτές, πριν
την υποστήριξη της διδακτορικής διατριβής του/της.
Ως φορέας προέλευσης της δημοσίευσης αναφέρεται
το Πανεπιστήμιο Θεσσαλίας και το ΤΕΤΔ.
11.4. Στην περίπτωση που η τριμελής Συμβουλευτική
Επιτροπή το κρίνει απαραίτητο και εισηγηθεί αναλόγως
(π.χ. λόγω περιορισμένης συνάφειας των προπτυχιακών
σπουδών με το αντικείμενο της ΔΔ), η Συνέλευση του
Τμήματος δύναται να εγκρίνει την παρακολούθηση μαθημάτων προπτυχιακού ή μεταπτυχιακού επιπέδου του
Τμήματος από τον υποψήφιο, σε γνωστικό αντικείμενο
συναφές με τον αντικείμενο της ΔΔ.
Άρθρο 12
Διαγραφή Υποψηφίων Διδακτόρων
12.1. H διαγραφή υποψήφιου διδάκτορα επέρχεται:
α. Με την υποβολή σχετικής έγγραφης αίτησης του
υποψήφιου διδάκτορα προς το Τμήμα,
β) Με την παρέλευση της μέγιστης χρονικής διάρκειας
εκπόνησης της διδακτορικής διατριβής,
γ) Με τη μη υποβολή εκθέσεων προόδου της ΔΔ,
12.2. Η διαγραφή υποψήφιου διδάκτορα είναι επίσης
δυνατή με απόφαση της Συνέλευσης του Τμήματος, μετά
από αιτιολογημένη εισήγηση της τριμελούς συμβουλευτικής επιτροπής, για τους εξής λόγους:
α) Παραβίαση των κείμενων διατάξεων με τη διάπραξη
σοβαρού πειθαρχικού παραπτώματος,
β) Ανεπαρκής πρόοδος του υποψήφιου διδάκτορα.
Άρθρο 13
Πνευματικά δικαιώματα και λογοκλοπή
13.1. Τα πνευματικά δικαιώματα των Διδακτορικών Διατριβών ή τα πιθανά δικαιώματα ευρεσιτεχνίας ή εμπορι-
κής εκμετάλλευσης των εργασιών καθορίζονται με σχετικές αποφάσεις της Επιτροπής Δεοντολογίας του Π.Θ.,
μετά από σχετικό αίτημα από τον επιβλέποντα της Διδακτορικής Διατριβής. Στην περίπτωση των βιομηχανικών
διδακτορικών τα ζητήματα πνευματικών δικαιωμάτων,
ευρεσιτεχνιών ή εμπορικής εκμετάλλευσης καθορίζοΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1924/23.04.2025
νται από το σχετικό πρωτόκολλο συνεργασίας μεταξύ
του ΑΕΙ, της συνεργαζόμενης επιχείρησης ή βιομηχανίας
και του ΥΔ, το οποίο εγκρίνεται από τη Σύγκλητο του ΑΕΙ,
κατόπιν εισήγησης του Τμήματος (βλέπε άρθρο 15.3).
13.2. Κάθε είδους λογοκλοπή στις δημοσιεύσεις ή τη
συγγραφή των Διδακτορικών Διατριβών, επινόηση ερευνητικών δεδομένων και αντιεπιστημονική συμπεριφορά
γενικότερα απαγορεύεται. Η Επιτροπή Δεοντολογίας είναι αρμόδια να ενημερώνει σχετικά τους Υποψήφιους
Διδάκτορες και να επιβάλλει ποινές, όπου αυτό είναι
αναγκαίο. Λεπτομερείς οδηγίες για το θέμα θα εκδίδονται από την Επιτροπή Δεοντολογίας του Πανεπιστημίου.
13.3. Ως λογοκλοπή ορίζεται η αυτολεξεί αντιγραφή
κειμένου από οποιαδήποτε πηγή (δημοσιευμένη ή αδημοσίευτη), χωρίς το κείμενο να τίθεται εντός εισαγωγι-
κών ή/και χωρίς να γίνεται ορθή βιβλιογραφική αναφορά
στην πηγή από την οποία αντλείται. Επίσης, ως λογοκλοπή ορίζεται η μεταφορά ενός κειμένου σε μία εργασία με
ελάχιστες φραστικές αλλαγές ή/και με απλή μετάφραση
από μία γλώσσα σε άλλη και χωρίς να γίνεται η δέουσα
αναφορά στην πηγή από την οποία αντλείται.
13.4. Καμία διδακτορική διατριβή δεν κατατίθεται για
υποστήριξη αν προηγουμένως δεν ελεγχθεί από την ηλεκτρονική υπηρεσία πρόληψης λογοκλοπής της κεντρικής
βιβλιοθήκης του ιδρύματος.
Άρθρο 14
Αναγόρευση και Καθομολόγηση Διδακτόρων
14.1. Η ιδιότητα του διδάκτορα αποκτάται με την ημερομηνία έγκρισης της διδακτορικής διατριβής από την
επταμελή εξεταστική επιτροπή.
Η αναγόρευση από τη Συνέλευση έχει βεβαιωτικό
χαρακτήρα.
Πριν από την αναγόρευση και καθομολόγησή του, ο
υποψήφιος διδάκτορας μπορεί να ζητήσει βεβαίωση
επιτυχούς περάτωσης της διδακτορικής διατριβής.
14.2. Η διαδικασία που ακολουθείται πριν από την αναγόρευση του Υ.Δ. σε διδάκτορα περιλαμβάνει:
α) Αίτηση υποψηφίου για αναγόρευση-καθομολόγηση.
β) Κατάθεση διατριβής στη Γραμματεία του Τμήματος
σε ψηφιακή μορφή.
γ) Βεβαίωση κατάθεσης της διδακτορικής διατριβής
από τη Βιβλιοθήκη του Ιδρύματος (http://ir.lib.uth.gr).
δ) Κατάθεση διατριβής στο Εθνικό Κέντρο Τεκμηρίωσης. Σύμφωνα με τον ν. 1566/1985, μετά την έγκριση
της ΔΔ και προκειμένου να χορηγηθεί το έγγραφο του
τίτλου του Διδάκτορα, απαιτείται η κατάθεση της διατριβής στο Εθνικό Αρχείο Διδακτορικών Διατριβών (ΕΑΔΔ)
που τηρείται και διατίθεται από το Εθνικό Κέντρο Τεκμηρίωσης και Περιεχομένου. Η κατάθεση της διδακτορικής
διατριβής γίνεται μέσω του Ηλεκτρονικής Κατάθεσης
του ΕΑΔΔ, το οποίο χρησιμοποιείται από τις Γραμματείες
των ΑΕΙ και τους διδάκτορες, σύμφωνα με τις αναλυτικές οδηγίες της σχετικής ιστοσελίδας του ΕΚΤ (https://
phdms.ekt.gr/phdms/about/aboutPhdms).
14.3. Η διαδικασία αναγόρευσης γίνεται στο πλαίσιο
της Συνέλευσης του Τμήματος. Η καθομολόγηση και η
απονομή του Διδακτορικού Διπλώματος γίνεται σε ειδική τελετή, σύμφωνα με την Απόφαση της Συγκλήτου
του Π.Θ.
Άρθρο 15
Βιομηχανικά Διδακτορικά
15.1. Υποψήφιοι που πληρούν τις προϋποθέσεις εγγραφής σε προγράμματα Διδακτορικών σπουδών δύνα-
νται να υποβάλουν αίτηση για την εκπόνηση διδακτορική διατριβής σε συνεργασία με επιχείρηση ή βιομηχανία,
που εδρεύει ή παράρτημά της λειτουργεί στην ημεδαπή,
η οποία αφορά στη διεξαγωγή βιομηχανικής ή εφαρμοσμένης έρευνας με σκοπό την εξαγωγή ερευνητικών
αποτελεσμάτων για την παραγωγή Καινοτόμων προϊόντων ή υπηρεσιών.
15.2. Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της ΔΔ, που έχει ως καθήκοντα
την καθοδήγηση του ΥΔ. Ο εκπρόσωπος της επιχείρησης
ή βιομηχανίας δύναται να συμμετέχει, χωρίς δικαίωμα
ψήφου, στις συνεδριάσεις της τριμελούς Συμβουλευτικής Επιτροπής και στην Επταμελή Επιτροπή Αξιολόγη-
σης, εκφράζοντας τις απόψεις του.
15.3. Με πρωτόκολλο συνεργασίας μεταξύ του ΑΕΙ, της
συνεργαζόμενης επιχείρησης ή βιομηχανίας και του ΥΔ,
το οποίο εγκρίνεται από τη Σύγκλητο του ΑΕΙ, κατόπιν εισήγησης του Τμήματος, καθορίζονται οι ειδικότεροι όροι
συνεργασίας για την εκπόνηση ΔΔ στην επιχείρηση ή τη
βιομηχανία και την εξαγωγή των ερευνητικών αποτελεσμάτων, τη χρήση υποδομών του εξοπλισμού του ΑΕΙ, αν
η έρευνα διεξάγεται εντός του ΑΕΙ, τις υποχρεώσεις και
τα δικαιώματα κάθε συμβαλλόμενου μέρους, συμπεριλαμβανομένου του καθορισμού των δικαιωμάτων πνευ-
ματικής ιδιοκτησίας επί του έργου που διεξάγεται κατά
τη διάρκεια εκπόνησης της ΔΔ.
15.4. Κατά τη διάρκεια εκπόνησης της ΔΔ ο ΥΔ δύναται
να διεξάγει, εν όλω ή εν μέρει, την ερευνητική του δραστηριότητα σε χώρους της επιχείρησης ή βιομηχανίας,
μετά από σύμφωνη γνώμη της τριμελούς Συμβουλευτικής Επιτροπής, υπό την προϋπόθεση ότι εξασφαλίζονται
η υποστήριξη και η καθοδήγηση από τον Επιβλέποντα
και εφαρμόζονται οι διατάξεις του εσωτερικού κανονισμού λειτουργίας του ΑΕΙ και του εσωτερικού κανονι-
σμού του προγράμματος σπουδών.
15.5. Οι ΥΔ του παρόντος έχουν όλα τα δικαιώματα και
τις υποχρεώσεις, συμπεριλαμβανομένης της υποβολής
προόδων, που προβλέπονται από τον εσωτερικό κανονισμό του ΑΕΙ και τον εσωτερικό Κανονισμό Διδακτορικών
Σπουδών του Τμήματος.
15.6. Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση βιομηχανικού διδακτορικού. Η οικονομική διαχείριση της χρηματοδότη-
σης πραγματοποιείται μέσω του Ειδικού Λογαριασμού
Κονδυλίων Έρευνας (ΕΛΚΕ) του ΑΕΙ. Ο Επιστημονικός
Υπεύθυνος του έργου/προγράμματος καθορίζεται με το
πρωτόκολλο συνεργασίας που αναφέρεται στην παρ. 3.
15.7. Οι ΥΔ που εκπονούν βιομηχανικά διδακτορικά,
κατά τη διάρκεια των σπουδών τους, ασφαλίζονται για
παροχές σε είδος και σε χρήμα στον Ηλεκτρονικό ΕθνιΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1924/23.04.2025
κό Φορέα Κοινωνικής Ασφάλισης (e-ΕΦΚΑ), εκτός αν
είναι παράλληλα ασφαλισμένοι, άμεσα ή έμμεσα, για
υγειονομική περίθαλψη σε φορέα ασφάλισης ασθένειας. Η υποχρέωση καταβολής ασφαλιστικών εισφορών
ασφαλισμένου και εργοδότη, οι οποίες υπολογίζονται
επί του κατώτατου μισθού, βαρύνει τη συνεργαζόμενη
επιχείρηση ή βιομηχανία, εκτός εάν η εκπόνηση ΔΔ χρηματοδοτείται μέσω της επιχείρησης ή της βιομηχανίας
για την εκτέλεση έργου/προγράμματος μέσω του ΕΛΚΕ,
οπότε οι ασφαλιστικές εισφορές δύνανται να βαρύνουν
τον προϋπολογισμό του χρηματοδοτούμενου έργου/
προγράμματος του ΕΛΚΕ.
15.8. Η εκπόνηση βιομηχανικού διδακτορικού σύμφωνα με το παρόν άρθρο δύναται να χρηματοδοτείται από
πόρους του Ταμείου Ανάκαμψης και Ανθεκτικότητας και
επιχειρήσεις ή βιομηχανίες, που εδρεύουν ή λειτουργούν
παράρτημα στην ημεδαπή. Τα ειδικότερα ζητήματα σχετικά με την εκπόνηση βιομηχανικών διδακτορικών που
χρηματοδοτούνται από πόρους του Ταμείου Ανάκαμψης
και Ανθεκτικότητας καθορίζονται με την υπ’ αρ. 1569/
21-03-2023 (Β’ 1827) κοινή απόφαση των Υπουργών Οικονομικών και Παιδείας και Θρησκευμάτων.
Άρθρο 16
Μεταβατικές διατάξεις
17.1. Ο παρών Κανονισμός ισχύει για όλους του Υ.Δ. του
Τμήματος Επιστήμης Τροφίμων και Διατροφής (ΤΕΤΔ).
17.2. Όσα θέματα δεν ρυθμίζονται από την ισχύουσα
νομοθεσία, τον Κανονισμό Διδακτορικών Σπουδών του
Πανεπιστημίου Θεσσαλίας και τον παρόντα Κανονισμό
Λειτουργίας θα ρυθμίζονται με αποφάσεις των αρμόδιων
οργάνων.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 10 Απριλίου 2025
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1924/23.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201924.pdf | Tokens: 32610]